als_Latn dik_Latn sag_Latn
Asport- Fenomenët kuptohen shumë mirë me njëri tjetrin, dhe këtu është rasti i Xavi Hernandez dhe Lionel Mesit.
Mesfushori spanjoll ka vlerësuar maksimalisht ( sikur të ishte akoma e nevojshme) shokun e skuadrës dhe është betuar për besnikëri të përjetshme ndaj Barcelonës. Pa harruar ndërkohë ti dërgojë një ‘provokim’ Real Madridit në optikën e kampionatit.
Pas deklaratave të fundit të presidentit Rosel, që shikonte regjisorin katalanas përjetë te katalanasit, vetë lojtari duket se është në të njëjtën linjë me presidentin: “ Shpresoj që ta përfundoj karrierën teBarcelona”, ka deklaruar ai në një intervistë të dhënë për gazetën iberike ‘Sport’. Kur flitet për Topin e Artë, ndërkohë, Xavi nuk ka asnjë dyshim: “ Nëse ai cmim vlerëson lojtarin më të mirë në botë është për Mesin, nuk ka asnjë dyshim në këtë sens….”, duke dashur ti dorëzojë cmimin prestigjos të ‘France Football’ numrit dhjetë argjentinas.
Në fund, në lidhje me duelin e përjetshëm ndërmjet Barcelonës dhe Real Madridit për titullin kampion në La Liga, mesfushori skuadrës katalanase dhe lideri Spanjës së Vinsente Del Boskes shprehet: “ Presioni është tashmë te Real Madridi”, nënvizon Xavi duke kujtuar diferencën e madhe që është akumuluar nga skuadra e Hoze Murinjos në këto javë të para kampionati.
Në lidhje me të ardhmen e Xavit, presidenti Barcelonës Sandro Rosel i ka idetë e qarta: “ Shpresojqë Xavi të përfundoj këtu karrierën e tij. Do të bëjmë maksimumin dhe më shumë për ta mbajtur, dhe vetë lojtari besoj se ka dëshirë të qëndrroj këtu përjetë”. Duhet të kujtohetse kontrata e Xavi Hernandez përfundon në vitin 2014 dhe vetë menaxheri katalanasit, Ivan Korretja, pak orë më parë ka deklaruar se po negociohet rinovimi dhe se nuk është dicka e vështirë për tu arritur një tjetër marrëveshje. Rosel ka folur edhe për avantazhin në klasifikim që ‘blaugranat’ kanë ndaj rivalëve të Real Madridit: “ Është një avantazh i mirë por jemi akoma vetëm në fillim të kampionatit dhe mungojnë shumë ndeshje deri në fund sa do të ishte e kotë të eksaltoheshim në këtë moment”.
Një koment, presidenti Barcelonës, e ka dedikuar edhe për cështjen e shumë përfolur të panvarsisë që Katalonja kërkon të marrë nga Spanja: “ Ne jemi dhe do të jemi gjithmonë në anën e Katalonjës por, nëse do të arrinte të bëhej një shtet i pavarur, ne do të vazhdojmë të luajmë në La Liga, ashtu sic bën Monako që vazhdon të luajë në kategoritë futbollistike franceze”, ka sqaruar Rosel duke larguar në këtë mënyrë zërat që shikojnë një Barcelonë larg kampionatit spanjoll dhe pjesëmarrëse në një kampionat të Katalonjës që mund të krijohet nëse fitohet panvarsia. Te Barcelona vazhdon të krijojë shqetësim situata e Aleksis Sanchez, që nuk e ka filluar në mënyrën më të mirë sezonin teBarcelona. Vetë lojtari ka pranuar vështirësitë.
“ Jam duke punuar shumë fort, dhe mezi pres ti shpërblej besimin trajnerit me gola dhe me impenjim maksimal. Nëse duhet ti jap një notë eksperiencës katalanase nuk shkoj përtej 5. Jam i bindur se mund të jap akoma më shumë për skuadrën”. Në këtë koment të tij për mediat spanjolle, kileni Sanchez ka folur edhe për një mbërritje të mundshme të Neymar në ‘Kamp Nou’: “ Është një kampion, mund të luajë në cdo lloj skuadre në botë, duke përfshirë edhe Barcelonën”.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn eng_Latn